|  |
| --- |
| **DOKUMENT ZA INTERNETSKO SAVJETOVANJE** **O NACRTU OPĆEG AKTA** |
| **Nacrt****Odluke o načinu raspolaganja, korištenja i upravljanja****nekretninama i vrijednosnim papirima u vlasništvu Općine Kalnik** |
| **OPĆINA KALNIK** |
| **Početak savjetovanja****25. siječnja 2018.** | **Završetak savjetovanja** **9. veljače 2018.** |

RAZLOG DONOŠENJA

|  |
| --- |
| Člankom 35. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14 i 81/15 – pročišćeni tekst) propisano je da jedinice lokalne i područne (regionalne) samouprave imaju ovlasti za raspolaganje, upravljanje i korištenje stvarima u svojem vlasništvu. S obzirom da Općina Kalnik nema riješeno pitanje upravljanja i raspolaganja nekretninama u svojem vlasništvu, predlaže se donošenje odluke kojom će se regulirati svi oblici upravljanja, raspolaganja i korištenja nekretnina u vlasništvu Općine ili pod upravljanjem Općine, osim stanova i poslovnih prostora čije će se korištenje regulirati posebnim odlukama. Savjetovanje se provodi radi dobivanja povratnih informacija od zainteresirane javnosti u svezi predloženog načina upravljanja i raspolaganja imovinom u vlasništvu Općine Kalnik. |

Pozivamo predstavnike zainteresirane javnosti da najkasnije **do 9. veljače 2018.** godine dostave svoje komentare na Nacrt Odluke o načinu raspolaganja, korištenja i upravljanja nekretninama i vrijednosnim papirima u vlasništvu Općine Kalnik, putem OBRASCA za savjetovanja na e-mail: opcina-kalnik@kalnik.hr.

Po završetku savjetovanja, svi pristigli doprinosi bit će javno dostupni na internetskoj stranici Općine Kalnik te priloženi uz prijedlog akta o kojem će raspravljati Općinsko vijeće Općine Kalnik.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta o načinu raspolaganja, korištenja i upravljanja nekretninama i vrijednosnim papirima u vlasništvu Općine Kalnik.